open-index/open-wikipedia-markdown huggingface dataset:
Høynivåspråk

Karakteristikken **høynivåspråk** brukes om et programmeringsspråk som har et høyt abstraksjonsnivå – i motsetning til lavnivåspråk som er nær maskinkode (datamaskinens eget instruksjonssett). Hvor grensen mellom høy- og lavnivåspråk går, synes å være flytende og grensen flytter seg etter hvert som programmeringsspråkene blir mer avanserte. Noe av det som var avansert for en del år siden synes trivielt i dag.

Ordet *høy* betyr ikke at det er overlegent lavnivåspråk, men derimot at det er mer abstrakt. Generelt sett gjør høynivåspråk kompleks programmering lettere enn et lavnivåspråk. Høynivåspråk inneholder mange innebygde funksjoner som gjør at programmerere ikke trenger å finne opp hjulet på nytt. Prisen for dette er at koden ikke nødvendigvis er like effektiv som kode skrevet i et lavnivåspråk. Som en tommelfingerregel kan en si at et høynivåspråk genererer mer maskinkode enn et lavnivåspråk gjør for å løse den samme oppgaven, selv om dette ikke alltid er tilfelle.

Eksempel på programmeringsspråk som har et høyt abstraksjonsnivå er de objektorienterte språkene (for eksempel Object Ada, C++, C#, Delphi og Java). Tradisjonelt var også programmeringsspråk som FORTRAN og C regnet blant høynivåspråkene. Disse befinner seg i så fall i den lavere enden av skalaen for høynivåspråk.

C blir av noen kalt en «høynivåassembler» på grunn av språkets nære knytning mot maskinvarearkitektur. Denne knytningen og språkets enkelhet har også gjort at det finnes optimale kodegeneratorer for C for nær sagt alle maskintyper og plattformer, og dette utnyttes i blant av andre programmeringsspråk ved å bruke C som et mellomnivå på vei mot maskinkode.

## Eksterne lenker
* Engelskspråklig side om høynivåspråk
Raymond de Canillac

**Raymond de Canillac** (født ca. 1300, død 20. juni 1373) var en av Den katolske kirkes kardinaler. Han var erkebiskop av Toulouse i Frankrike. Han tilhørte augustinerkorherrene.

Han ble kreert til kardinal 17. desember 1350 av sin onkel pave Klemens VI med *[[Santa Croce in Gerusalemme]]* som tittelkirke.

## Referanser


## Eksterne lenker
*  Biografi på The Cardinals of the Holy Roman Church
Guillaume d’Aigrefeuille

** Guillaume d'Aigrefeuille** (født 1326 i La Font, død 4. oktober 1369 i Viterbo) var en av Den katolske kirkes kardinaler. 

Guillaume ble bispeviet av pave Urban V, som i sin turt var blitt bispeviet av kardinal Andouin Aubert. 
 

Han var erkebiskop av Zaragoza i Spania og ble kreert til kardinal 17. desember 1350 av sin onkel pave Klemens VI, med Santa Maria in Trastevere som tittelkirke. d'Aigrefeuille tilhørte Benediktinerne.

Han døde av pesten i Viterbo. 

## Litteratur
* Fr. du Chesne, *Histoire de tous les cardinaux françois de naissance*, Paris, 1660. 
* É. Baluze, *Vitae paparum Avenionensium, sive collectio actorum veterum*, Vol. I et II. Paris, 1693.
* A. de Boyes et Fr. Arbelot, *Biographie des Hommes illustres de l’ancienne province du Limousin*, Limoges, 1854.
Gilles Rigaud

**Gilles Rigaud** (død 10. september 1353) var en av Den katolske kirkes kardinaler.  Han var abbed i klosteret  Saint-Denis i Frankrike.

Han ble kreert til kardinal 17. desember 1350 av pave Klemens VI.

## Eksterne lenker
* Biografi på The Cardinals of the Holy Roman Church
Jean de Carmin

** Jean de Carmin ** (født ca. 1320, død 1. august 1361) var en av den katolske kirkes kardinaler.  

Han ble kreert til kardinal 17. desember 1350 av pave Klemens VI.

Han var nevø til pave Johannes XXII.

## Referanser
Gil Álvarez de Albornoz

** Gil Álvarez de Albornoz ** (født ca. 1310 i Cuenca i Spania, død 23. august 1367 på borgen Bonriposo nær Viterbo i Kirkestaten) var en av Den katolske kirkes kardinaler. Han var erkebiskop av Toledo i Spania 1338&ndash;1350.   

Han ble kreert til kardinal 17. desember 1350 av pave Klemens VI, med *[[San Clemente]]* som tittelkirke.

## Referanser
Andouin Aubert

**Aldouin Alberti** (eller **Andouin Aubert**; død 10. mai 1363) var en av Den katolske kirkes kardinaler.  Han var biskop av Maguelonne i Frankrike.    

Han ble kreert til kardinal 17. desember 1350 av sin onkel pave Innocens VI, med *[[Santi Giovanni e Paolo (Roma)|Santi Giovanni e Paolo]]* som tittelkirke.  

Det var kardinal Aubert som bispeviet den senere pave Urban V.  

## Referanser

## Eksterne lenker
* Om Aldouin Alberti , fra nettsted om «The Cardinals of the Holy Roman Church» (engelsk)
Pierre de Salvete Monteruc

**Pierre de Salvete Monteruc** (død 20. mai 1385) var en av den katolske kirkes kardinaler.  Han var biskop av Pamplona i Spania.

Han ble kreert til kardinal 23. desember 1356 av sin onkel pave Innocens VI.

## Eksterne lenker
* Biografi på The Cardinals of the Holy Roman Church
Elie de Saint-Irier

** Elie de Saint-Irier** (død 10. mai 1367) var en av den katolske kirkes kardinaler.  Han var biskop av Uzès i Frankrike og  ble kreert til kardinal 23. desember 1356 av pave Innocens VI.

Han tilhørte benediktinerne.
Pierre Itier

**Pierre Itier** (født i Château de Beaumont i Beaumont-du-Périgord, død 20. mai 1367 i Avignon) var en av Den katolske kirkes kardinaler.  Han var biskop av Dax i Frankrike.

Han ble kreert til kardinal 17. september 1361 av pave Innocens VI.

## Eksterne lenker
* Biografi på The Cardinals of the Holy Roman Church
Jean de Blandiac

**Jean de Blandiac** (død 6. juli 1379) var en av Den katolske kirkes kardinaler.  Han var biskop av Nîmes i Frankrike. 

Han ble kreert til kardinal 17. september 1361 av pave Innocens VI. Han ble samtidig utnevnt til kardinalbiskop av Markuskirken i Roma. Fra 1372 til sin død var han kardinalbiskop i Sabina.

## Referanser
Etienne Alberti

**Etienne Alberti** (død 29. september 1369 i Viterbo) var en av Den katolske kirkes kardinaler.  Han var biskop av Carcassonne i Frankrike. 

Han ble kreert til kardinal 17. september 1361 av sin onkel pave Innocens VI, med *[[San Lorenzo in Lucina]]* som tittelkirke.

## Referanser


## Litteratur
* François du Chesne: *Histoire de tous les cardinaux françois de naissance ou qui ont été promus au cardinalat par l’expresse recommandation de nos roys*, Paris, 1660. 
* J. B. Christophe: *Histoire de la papauté pendant le XIV siècle avec des notes et des pièces justificatives*,  Paris, 1853.  
* Ch. Berton: *Dictionnaire des cardinaux, contenant les notions générales sur le cardinalat et la nomenclature complète des cardinaux de tous les temps et de tous les pays*, Paris, 1857.
* Guillaume Mollat: *Contribution à l’histoire du Sacré Collège de Clément V à Eugène IV*, Revue d’histoire ecclésiastique, T. XLVI, 1961. 
* J. de. Font-Réaulx: *Les cardinaux d’Avignon, leurs armoiries et leurs sceaux, Annuaire de la Société des amis du palais des papes*, XLVII – LII, n° 140 à 186, 1971 – 1975.
Gilles Aycelin de Montaigu

**Gilles Aycelin de Montaigu** (død 5. desember 1378) var en av den katolske kirkes kardinaler.  Han var biskop av Terouane i Frankrike og kansler for den franske konge.

Han ble kreert til kardinal 17. september 1361 av pave Innocens VI.

Han var nevø av pave Klemens VI.

## Eksterne lenker
* The Cardinals of the Holy Roman Church
Johann Gottfried Walther

**Johann Gottfried Walther** (født 18. september 1684 i Erfurt, død 23. mars 1748 i Weimar) var en tysk komponist, organist og musikkviter.

I 1702 ble Walther organist i Thomaskirken i Erfurt, og 23 år gammel ble han kapellmester i Weimar, hvor han ble venn med  Johann Sebastian Bach. De to var fjerne slektninger: Walthers bestemor og Bachs mor var halvsøstre. Walther skrev tallrike korverk, men er nok mest kjent for sine koralbaserte verker for orgel.

I 1732 gav han ut * Musicalisches Lexicon oder Musicalische Bibliothec*, et av de første musikkleksikon i verden.

## Publikasjoner
* *Praecepta der musicalischen Composition*. Weimar 1708. Ny utgave av Peter Benary i *Jenaer Beiträge zur Musikforschung.* Bind 2, Breitkopf & Härtel, Leipzig 1955.
* *Musicalisches Lexicon Oder Musicalische Bibliothec …* Wolffgang Deer, Leipzig 1732. Ettertrykk (faksimile) ved Richard Schaal, Bärenreiter-Verlag, Kassel 1953 med tittel *Musikalisches Lexikon oder musikalische Bibliothek 1732* (= Documenta musicologica, Erste Reihe: Druckschriften-Faksimiles, III); Studieutgave i nytrykk ved Friederike Ramm (red.), Bärenreiter, Kassel 2001, ISBN 3-7618-1509-3 (online på Wikimedia Commons, pdf, 45&nbsp;MB).

## Referanser


## Litteratur
* 

## Eksterne lenker
* 
* 
* 
* ''Gesammelte Werke für Orgel'', Max Seiffert  (red.) i serien *Denkmäler deutscher Tonkunst* (I. Folge, bind 26/27), Leipzig 1906
* 
* Fritt tilgjengelige noter til *Concerto del Sigr. Tomaso Albinoni, appropriato all' Organo*: del 1, del 2 Adagio, del 3 Allegro
Eagle

:*For romfartøyet som foretok den første [[månelanding]], se under [[Apollo 11]]*.
:*For en håndteringsmaskin til boreplattformer, også kjent som «eagle», se [[borerørshåndteringsmaskin]]*

**Eagle** er et uttrykk innen golf som betyr å slå ballen i hullet to slag under par. På et par 5-hull innebærer det å slå ballen i hullet på tre slag, på et par 4-hull på to slag eller på et par 3 hull ved hole in one. Eagle er vanligst på par 5-hull, og i profesjonelle turneringer er eagle relativt vanlig fordi mange profesjonelle spillere klarer å nå greenen på to slag på et par 5-hull. Eagle er ett slag bedre enn birdie og ett slag dårligere enn albatross.
## Referanser
Par (golf)

**Par** er et begrep innen golf som beskriver golfbanenes og hullenes lengdeverdi. Par er det teoretiske antall slag en dyktig golfspiller skal behøve for å slå ballen i hullet.

På hvert hull blir avstanden fra utslagsstedet til greenen klassifisert som hullets par. De vanligste verdiene er:

*Par 3: 100&ndash;230 meter
*Par 4: 230&ndash;430 meter
*Par 5: 430&ndash;550 meter

Lengden varierer imidlertid også uavhengig av hullets terreng.

Det forekommer også par&nbsp;6- og par&nbsp;7-hull på visse baner, og lengden på disse ligger mellom 600 og 800 meter.

Mange 18-hullsbaner har omtrent fire par&nbsp;3-, ti par&nbsp;4- og fire par&nbsp;5-hull. Sammenlagt par for en 18-hullsbane er vanligvis rundt 72.

Spillere med handicap tildeles ekstraslag utover banens par, som fordeles etter hullenes vanskelighetsgrad.
## Referanser
Albatross

**[[Albatrosser]]** er en familie av store stormfugler.

**Albatross** eller **albatros** har flere betydninger:

## Fartøy
På grunn av fuglens brede vingespenn er dens navn blitt vanlig på flere fartøy, spesielt fly.
*«Albatros» (1926), tysk torpedobåt under andre verdenskrig
*, flyserie produsert av det tyske industriselskapet Albatros Flugzeugwerke:
**Albatros D.I
**Albatros D.II
**Albatros D.III
**Albatros D.IV
**Albatros D.V
**Albatros W4
*Grumman HU-16 Albatross, amerikansk amfibiefly
*de Havilland DH 91 Albatross, britisk transportfly
*Gossamer Albatross, første menneskedrevne fly som krysset Den engelske kanal
*, tysk minekrysser under laget ved Gotland
*, britisk destroyer

## Industri og bedrifter
*Albatros Flugzeugwerke, tysk flyprodusent. Produserte en rekke fly under serien «Albatros», deriblant: Albatros D.I, D.II, D.III, D.IV, D.V og W4
*, norsk konsulentselskap
*, EPCI-bedrift etablert i 2004
*, opprinnelig britisk pocketmaker
*, tidligere norsk bedrift

## Media
*, bok fra 1983 av Knut Kristofersen
*, forlag stiftet av forfatter Magnar Mikkelsen
*, magasin utgitt av nevnte forlag i perioden 1989-91.
*, novellesamling fra 1957 utgitt av Charlotte Armstrong

### Musikk
*Albatrosh, norsk samtidsband
*Kramgoa låtar 12 - Albatross (1984), musikkalbum av Vikingarna
*, band

#### Sanger
*«Albatross», singel på albumet ** fra det amerikanske bandet Corrosion of Conformity
*«Albatross», spor på albumet *[[Happy Days (album)|Happy Days]] av [[Carola]]
*«Albatross», singel fra det britiske bandet [[Fleetwood Mac]]
*«Albatross», spor på *Disniland i de tusen hjem* og *Live 1980* av [[The Aller Værste!]]

== Sport ==
*[[Albatross (golf)]], uttrykk i golf der spilleren bruker tre slag under par.
*[[Michael Gross]], kalt «Albatrossen», tysk svømmer

== Annet ==
*[[Albatrossavtalen]], internasjonal traktat fra 2001 for å forsvare bestanden av enkelte sjøfuglearter på den sørlige halvkule
*[[PangYa]], også kalt *Albatross 18'', online golfspill
*Albatrossøya, ubebodd øy i Atlanterhavet
*«Albatross», navn gitt ett av tre naturgassfunn gjort på Snøhvitfeltet i Norskehavet.
*, sivile produkter laget av Kongsberg Våpenfabrikk
*, australsk luftfartsbase

## Referanser
Green

En **green** (eg. **putting green**) på en golfbane er et område med finpreparert gress. Hvert av golfbanens hull har en green som omgir selve hullet i bakken. Gresset på greenen klippes svært kort, slik at en ball kan rulle flere meter. Hullets plassering på greenen er ikke permanent, og kan endres fra dag til dag. Hullet er merket med et flagg slik at det kan sees fra en viss avstand (men ikke nødvendigvis fra utslagsstedet). Når ballen havner på greenen går spilleren over til å putte &ndash; å slå ballen langs bakken.

I noen tilfeller etableres en «provisorisk green» som erstatning for den ordinære greenen på grunn av værforhold, vedlikehold, ombygning eller andre årsaker. En bane som har mer enn to provisoriske greener er ikke godkjent for handicap-runder.
Bogey

**Bogey** er et uttrykk innen golf for å slå ballen i hullet på ett slag over hullets par, for eksempel ved å bruke fire slag på et par 3-hull, fem slag på et par 4-hull og så videre.

2 slag over par kalles dobbel bogey, 3 over kalles trippel bogey osv.
## Referanser
Ireen von Wachenfeldt

**Ireen Gunhild Birgitta von Wachenfeldt** (født **Sixtensson;** 1950) var tidligere leder for den svenske feministorganisasjonen ROKS (*Riksorganisationen för kvinnojourer och tjejjourer i Sverige*). Hun har også vært leder for Vänsterpartiet i Karlskoga, medlem av Kommunfullmäktige, medlem i barn- och ungdomsnämnden 1991–2001 og varamedlem i samme nemnd 2001–2002, samt varamedlem i kommunestyret 1999–2002.

Hun tilhører ikke adelsslekten von Wachenfeldt, ettersom hennes mann Kenneth tok sin mors etternavn.

Wachenfeldt arbeidet ved Kristinehamns Folkhögskola, hvor hun ble sagt opp etter å ha tatt av seg klærne under en forelesning for kvinner. Etter å ha medvirket i et fjernsynsprogram om sine noe spesielle undervisningsmetoder ble hun rikskjent, blant annet for sitatet: «*Om en kvinna klär av sig naken framför män på kvällstid, får hon betalt. Om hon gör samma sak framför kvinnor på dagtid, får hon sparken*.»

I TV-dokumentaren «Könskriget», sendt på SVTs program *Dokument inifrån* våren 2005, kom hun med en sammenligning av menn og dyr. Hun har senere tatt avstand fra denne sammenligningen. I et senere intervju med tidsskriftet Mana, sa hun: «*Jag skulle ha sagt att män är värre än djur. En del våldsamma män kan till och med njuta av kvinnors lidande. Det gör inte djuren*». 6. juli samme år gjorde hun kjent at hun gikk av som leder for ROKS fordi hun mente at fokuseringen på hennes person skadet organisasjonen.

## Referanser
Alfapartikkel

En **alfapartikkel** (α-partikkel) er en atomkjerne bestående av 2 protoner og 2 nøytroner, som kjernen i heliumatomet. I forbindelse med kjernefysisk spalting (fisjon) sendes det ofte ut alfapartikler (alfastråling) sammen med betapartikler (betastråling) og gammastråling (svært kortbølget elektromagnetisk stråling). Direkte alfastråling har liten gjennomtrengningskraft og er derfor ganske ufarlig utenfor kroppen, men partiklene er kraftig ioniserende og blir skadelige for bronkier og lunger ved innånding.

## Referanser




## Eksterne lenker
*
Hans-Jürgen Wischnewski

**Hans-Jürgen Wischnewski** (1922–2005) var en tysk politiker (SPD). Han var tysk minister for økonomisk samarbeid fra 1966 til 1968 i Kurt Georg Kiesingers storkoalisjon.

Etter Abitur i 1941 i Berlin tjenestegjorde han som soldat og senere offiser (premierløytnant). Etter krigen arbeidet han i metallindustrien og var aktiv i fagforeningsvirksomhet. I 1946 meldte han seg inn i SPD, og var mellom 1957 og 1968 formann for SPD i Köln og samtidig fra 1959 formann for partiets ungdomsorganisasjon. Han var innvalgt i det tyske parlamentet mellom 1957 og 1990, og fra 1961 til 1965 var han dessuten medlem av Europaparlamentet. Fra 1968 til 1972 var han forretningsfører for SPD og tilhørte fra 1970 sentralstyret. Han var parlamentarisk statssekretær og deretter statsminister i utenriksministeriet fra 1974 til 1976, deretter var han statsminister ved kanslerkontoret og fullmektig for riksregjeringen. Fra 1979 til 1982 var han viseformann for SPD og fra 1984/1985 kasserer.

Under den algeriske frigjøringskrigen mot franskmennene hadde Wischnewski gode kontakter til den algeriske siden. Han ble ofte brukt til særlige misjoner. Etter statskuppet i Chile fikk han løslatt fengslede tyske statsborgere i landet og hjulpet personer som var flyktet inn i europeiske ambassader å forlate landet. En stor rolle spilte han i forbindelse med kapringen av Lufthansamaskinen Landshut i 1977. Han  var også virksom i meglingsforsøk i Nicaragua mellom Contra og sandinistene. For sin kjennskap til afrikanske og arabiske anliggender oppnådde Wischnewski stor anerkjennelse. Han bidro i stor grad til å utvikle det gode forholdet Tyskland har til de arabiske land, og gikk inn for selvbestemmelsesrett for det palestinske folket. I Latin-Amerika gikk han under navnet «Commandante Hans».

## Referanser


## Eksterne lenker
* 
* 
*
Betapartikkel

En **betapartikkel** er et høyenergetisk elektron eller positron. I forbindelse med kjernefysisk spalting (fisjon) sendes det ofte ut betapartikler (betastråling) sammen med alfapartikler (alfastråling) og gammastråling (svært kortbølget elektromagnetisk stråling).

Betapartikkel kommer fra f.eks. karbonatomet, her skytes det inn et nøytron hvor det så kommer ut et elektron fra kjernen. Elektronet kommer fra at et nøytron i kjernen, som er bygd opp av et elektron og et proton, gir fra seg elektronet som sendes ut med stor fart.

Når det sendes ut en betapartikkel så øker atomnummeret, siden det da er et proton mer i kjernen.
Sacavém

**Sacavém** er en by i Portugal, like i nærheten av hovedstaden Lisboa, med ca. 18 000 innbyggere.

## Eksterne lenker
*
7. juni-plassen (Oslo)

**7. juni-plassen** (1) er en plass utenfor Utenriksdepartementet i Oslo.

## Historie
Plassen fikk sitt navn i 1962 til minne om unionsoppløsningen i 1905, som fant sted på denne datoen. Plassen gikk tidligere under navnet Triangelplassen. 

På plassen står Nils Aas' statue av kong Haakon VII, som ble Norges første konge etter unionstiden. 7. juni ble også en merkedag for kong Haakon VII i to andre år. Han forlot Norge etter tyskernes invasjon på denne dagen i 1940. Han returnerte også på denne dagen i 1945, etter at andre verdenskrig var over.

Natt til 1. mai 1979 ble det kastet en bombe mot uteserveringen på plassen av Petter Kristian Kyvik, som skadet tre personer. Senere samme dag kastet han en ny bombe mot 1. mai-toget.

## Bygninger

Den eneste bygningen som har fast adresse til plassen, er Utenriksdepartementets kontorbygg (nr. 1) fra 1964; arkitekter Bernt Heiberg og Ola Mørk Sandvik. En bygning med adresse Drammensveien 2 lå tidligere på samme tomt. Her holdt blant annet Norsk Vaktselskap (forløperen til Securitas) til. Denne bygningen ble ødelagt da britiske flystyrker bombet Victoria terrasse i 1944.

I 2009 ble det satt opp en midlertidig bygning på plassen, VM-paviljongen, som er administrasjonskontor og billettsalg for Ski-VM 2011. Paviljongen er tegnet av Snøhetta, og investoren Arthur Buchardt finansierte den. Bygget er i massivt tre med store glassfelt, og det er lagt vekt på å presentere skandinavisk design i innredningen. Bygget ble senere flyttet til Majorstua, der det står i dag og brukes som ungdomshus.

Tidligere var det en mye brukt uteservering (Kongeterrassen) på plassen, men etter ombyggingen av Nationaltheatret stasjon, som ligger under plassen, ble det ikke satt av noen plass til dette.


Drammensveien, Universitetet, 7. juniplassen, Oslo - Riksantikvaren-T001 01 0955.jpg|Triangelplassen (seinere kalt 7. juni-plassen) foran med Abelhaugen i Slottsparken bak Drammensveien (nå Henrik Ibsens gate) til venstre og Universitetsbygningene ved Karl Johans gate midt i bildet, ca. 1900–1910.
Triangelplassen anlegg.jpeg|Triangelplassen fotografert etter andre verdenskrig. I bakgrunnen ruin etter Drammensveien 2, som ble feilbombet nyttårsaften 1944.
Vm-paviljongen oslo2011.jpg|VM-paviljongen forside
VM paviljongen.jpg|VM-paviljongen bakside


## Se også
* Haakon VII-statuen på 7. juni-plassen

## Referanser


## Eksterne lenker
* 
* 
* Google Maps
Commonwealth War Graves Commission

**Commonwealth War Graves Commission** («Samveldets krigsgravkommisjon») er en flernasjonal organisasjon som er ansvarlig for å merke og vedlikeholde gravene til soldater fra Samveldet av nasjoner som falt i første og andre verdenskrig, og i senere kriger. Den har også ansvar for monumenter for ukjente falne i tilknytning til krigskirkegårder. Den nåværende presidenten er Edward, hertug av Kent. 

Organisasjonen ble grunnlagt ved britisk kongelig charter i 1917, etter initiativ fra sir Fabian Ware.

De nasjonene som er aktive medlemmer av organisasjonen er Det forente kongerike Storbritannia og Nord-Irland, Canada, Australia, New Zealand, Sør-Afrika og India. Newfoundland var med fra begynnelsen, men ble en del av Canada i 1949. På enkelte av krigskirkegårdene ligger også noen få falne fra andre allierte land, som organisasjonen har påtatt seg ansvar for. Totalt driver organisasjonen omkring 2500 krigskirkegårder. 

De største gravlundene som drives av organisasjonen ligger i Frankrike og Belgia, ved slagmarkene fra første verdenskrig. Den største enkeltgravlund er Tyne Cot krigskirkegård nord for Ieper, med nesten 12&nbsp;000 graver. Ettersom tradisjonen i medlemslandene er at de falne gravlegges der de falt, er det slike samveldekirkegårder mange steder i verden, som i Midtøsten, Nord-Afrika og Italia. Totalt har organisasjonen ansvar for graver i omkring 150 land. 

Det benyttes standardiserte gravstener, rektangulære med avrundet topp i hvit sten. Hver sten er merket med et kors eller et annet, passende religiøst symbol, den falnes navn og grad og relevante datoer, samt et symbol for enheten den falne tilhørte. Det er også anledning for pårørende til å legge til en selvvalgt tekst. Der den falne er ukjent er det gitt en så god beskrivelse som mulig, som hvilken våpengren personen tilhørte, samt teksten «Known Unto God» («Kjent av Gud»). Denne teksten skal ha blitt foreslått av Rudyard Kipling, hvis sønn falt i første verdenskrig og aldri ble identifisert. 

På større krigskirkegårder er normalt en av de ukjente plassert i et sentral monument, Den ukjente soldats grav. Ved denne står på de fleste kirkegårdene et høyt kors, fra 4,5 til 9 meter avhengig av kirkegårdens størrelse. Dette er kjent som «Cross of Sacrifice» («Offerhandlingens kors»). På kirkegårder med mer enn tusen graver står det også en minnesten, tegnet av sir Edwin Luytens, med ordene «Their names liveth for evermore» («Deres navn lever evig») inngravert. Alle kirkegårder, uansett størrelse, har en plakett som forteller om kirkegårdens historie og om soldatene som ligger der. Det er også en besøksprotokoll og et register over de falne som hviler der.

Organisasjonen har en database med oversikt over 1,7 millioner falne soldater og 67&nbsp;000 sivile som døde som følge av kamphandlinger under første og andre verdenskrig. I senere år har denne blitt lagt ut i søkbar form på hjemmesiden (se eksterne lenker). 

## Se også
*Étaples krigskirkegård i Frankrike
*Volksbund Deutsche Kriegsgräberfürsorge

## Eksterne lenker
* Commonwealth War Graves Commission
Anergi

**Anergi** (fra gresk, «ikke-arbeid») er den delen av en termisk energimengde som teoretisk *ikke* kan konverteres til arbeid (mekanisk energi). Anergien uttrykkes ved:
A_H = E_H * \frac{T_A}{T_H}, hvor {E_H} er energimengden, {T_H} er energimengdens absoluttemperatur og {T_A} er absolutt omgivelsestemperatur.
Den delen av energimengden som *kan* konverteres kalles eksergi.
Birdie

**Birdie** er et uttrykk innen golf for å slå ballen i hullet på ett slag under hullets par, for eksempel ved å bruke to slag på et par 3-hull, tre slag på et par 4-hull og så videre. Birdie oppnås oftest ved at spilleren kun bruker én putt på greenen, etter å ha slått inn på normert antall slag. Ett slag bedre enn birdie kalles eagle.

## Opprinnelse
Uttrykket stammer trolig fra 1899, da en firerball spilte golf på The Atlantic City Country Club. Etter på et par tre-hull å ha landet utslaget rett inntil hullet, sa en av spillerne: «That was a bird of a shot!» («Bird» var på den tiden slang for «excellent».) Firerballen bestemte deretter at de skulle kalle det å få ballen i hullet med ett slag færre enn par, for *birdie*. Fra dette har uttrykket utviklet seg, slik at jo bedre skår man får, jo større bli fuglen. Følgelig har man også eagle, albatross og kondor.
## Referanser
Eksergi

**Eksergi** er den delen av en termisk energimengde som teoretisk kan konverteres til arbeid (mekanisk energi).
Eksergien uttrykkes ved
X_H = E_H * (1 - \frac{T_A}{T_H}), hvor {E_H} er energimengden, {T_H} er energimengdens absoluttemperatur og {T_A} er absolutt omgivelsestemperatur.
Resten av energimengden kalles anergi.
International Boxing Hall of Fame

**International Boxing Hall of Fame** er et æresgalleri for store boksere i New York i USA.

Seremonier arrangeres hvert år for å hylle medlemmene av æresgalleriet. Disse seremoniene er ledet av gamle verdensmestere, boksekjendiser og Hollywood-stjerner.

Profesjonelle boksere må vente i fem år etter at de har lagt opp før de kan velges inn i æresgalleriet.

## Medlemmer
Æresgalleriets nåværende liste inkluderer: 

### Moderne æra

### Tidligere boksere

### Pionerer

### Trenere, promotører og andre

### Observatører

## Eksterne lenker
* IBHOF (International Boxing Hall of Fame)
Beate Uhse

**Beate Uhse-Köstlin** (født 25. oktober 1919 i Cranz i Øst-Preussen i Tyskland, død 16. juli 2001 i St. Gallen i Sveits) var en tysk pilot og forretningskvinne.

I ungdommen var hun i en tid au pair. Hun var den første og eneste kvinnelige stuntpiloten i Tyskland i 1930-årene. Etter krigen grunnla hun den første sexforretningen i verden. Idag er det børsnoterte selskapet Beate Uhse AG verdens største erotikkjede.

## Referanser


## Litteratur
* Beate Uhse og Ulrich Pramann: *Ich will Freiheit für die Liebe – Beate Uhse. Die Autobiographie.* Ullstein Taschenbuch. 2001. ISBN 3-548-60049-2.
* Beate Uhse: *Mit Lust und Liebe. Mein Leben.* Ullstein. 1989. ISBN 3-550-06429-2

## Eksterne lenker
*
Uri Avnery

**Uri Avnery** (hebraisk , født **Helmut Ostermann** 10. september 1923 i Beckum (Westfalen), død 20. august 2018) var en israelsk journalist, politiker og fredsaktivist. 

## Liv og virke

### Bakgrunn
Han tilhørte en gammel tysk-jødisk bankierfamilie. Familien flyttet til Palestina i 1933 etter at Hitler kom til makten.

### Utvikling i Israel
Han var medlem av Knesset fra 1965 til 1973 og igjen fra 1979 til 1981. Som ung tilhørte han terrororganisasjonen Irgun, og deltok som kommandosoldat i den arabisk-israelske krig i 1948. Etter krigen skrev han en patriotisk bok om krigen og ble nasjonalhelt. Hans andre bok beskrev overgrep begått under krigen og gjorde ham til en av de mest omstridte personer i Israels offentlighet.

På 1950- og 1960-tallet var han utgiver og sjefredaktør for ukeavisen *[[Haolam Hazeh]]*, en *anti-establishment* tabloid kjent for mange sensasjonelle scoop. Helt til det siste skrev han faste kommentarartikler for den liberale avisen *[[Haaretz]]*. Kommentaren 7. august kritiserte han Israels nye nasjonalitetslov som definerer Israel som jødefolkets nasjonalstat. Avnery mente loven er klart semi-fascistisk.

Han ble senere engasjert i venstreorientert aktivisme, og grunnla fredsbevegelsen Gush Shalom, som han siden ledet. Bevegelsen er respektert i Europa, men de fleste israelere ser på den og Uriely som propalestinske aktivister.

Avnery argumenterte tidlig for at palestinerne skulle få sin egen stat. Han var den første israeler som offentlig møtte Yassir Arafat (i 1974) og de to skal ha funnet tonen over et parti sjakk. Han argumenterte for at Israel burde forhandle med Hamas. Avnery mente at Benjamin Netanyahu er en hykler og rasist, mens Ariel Sharon ble kritisert for hat mot palestinerne. Han var en av Israels fremst oppisjonelle mot den rådende politikken og det nasjonale konsensus i landet. Han skal ha blitt omtalt som «statsfiende nummer 1» av sikkerhetstjenesten. 

## Referanser


## Eksterne lenker
* 
* 
*  https://web.archive.org/web/20070903000331/http://www.avnery-news.co.il/english/uri2.html
*  https://web.archive.org/web/20050528071952/http://www.avnery-news.co.il/
*  http://www.gush-shalom.org
*  https://web.archive.org/web/20070211021926/http://web.comhem.se/~u42144386/avnery.htm
Boulevard périphérique

**Boulevard périphérique** (fransk for ringveg) er den mest kjente av seks ringveier i og rundt Paris’ sentrum. Den 35,04 km lange motorvegen med for det meste åtte kjørefelt er anlagt langs byens administrative grense, men ligger på innsida av Boulogneskogen og Bois de Vincennes. Fartsgrensen er 80 km/t. En rekke fotobokser skal sjekke at den overholdes. – *Périphérique* brukes også om lignende ringveier (orbitaler) rundt en rekke franske byer.

## Historikk
Da Paris’ siste bymur ble fjernet i 1920-årene, dannet det seg raskt ny bebyggelse i de områdene som ble ledige. Denne ble så revet, og motorveien ble påbegynt i 1958 og fullført i 1973. Den har 4-10 kjørefelt; mesteparten har åtte. Veien var ment å løse køproblemene i Paris, men ble snart Frankrikes mest trafikkerte og skapte sine egne bilkøer. Tett bebyggelse på begge sider gjorde det dessuten vanskelig å utvide veien. Målinger viser at gjennomsnittsfarten på virkedager er nede i 43 km/t fordi trafikken korker seg for å utnytte veiens maksimale kapasitet. 

Veien er blitt kritisert for å danne en barriere mellom Paris og forstedene, og være en av Frankrikes største kilder til luftforurensninger og støy. 3,3 km av bilringen skal belegges med en ny type støysvak asfalt.. De grønne har også foreslått at veien overdekkes med et tak med solceller, noe som både vil redusere støyen og produsere strøm. I tillegg er det foreslått å redusere fartsgrensen til 70 km/t.

I 2002 ble veien trafikkert av 1,1–1,2 mill. kjøretøy pr. dag; med en gjennomsnittlig kjørelengde på ca. 7 km tilsvarte dette en gjennomsnittlig årsdøgntrafikk på ca. 220 000–240 000.

## Trafikk
  
Boulevard périphérique er ikke klassifisert som motorvei, men som kommunal vei. Den har derfor også andre trafikkregler enn motorveier, spesielt gjelder høyreregelen langs hele ringveien slik at påkjørslene har forkjørsrett foran trafikken i høyre spor.

## Andre ringveier i og rundt Paris
**Les Boulevards des Marechaux* (marskalkenes boulevarder) er en del eldre gater som danner en ring rundt sentrum like innenfor Boulevard périphérique. Fartsgrensen er 50 km/t. Motsatt ringveiene lenger ute er de åpne for alle, med bussfelt, fortau og sykkelbane, og også en trikkelinje på en del av strekningen. Innenfor denne boulevarden finnes ytterligere to ringveier.
**A86* (Paris super-périphérique), 20–25 km fra sentrum. Denne motorveien omslutter det meste av Paris unntatt en parsell sør for Versailles. 
**A104* (*La Francilienne*), 15 km utafor A86, kan være begynnelsen på enda en bilring, men dekker i dag bare 10% av sirkelen vest for Stor-Paris.
**Le Grand contournement de Paris* omgår en del av hovedstaden ca. 100 km fra sentrum.

## Referanser
Byron Nelson

**John Byron Nelson jr.** (født 4. februar 1912 i Waxahachie i Texas, død 26. september 2006 i Roanoke i Texas) var en amerikansk profesjonell golfspiller som spilte på PGA-touren mellom 1935 og 1946. Han vant sin første ''major'' i The Masters i 1937. Siden tok han fire nye *majors* &ndash; US Open i 1939, PGA-mesterskapet i 1940 og 1945 og The Masters for andre gang i 1942.

Nelson mistet mange muligheter til å vinne flere *majors* på grunn av andre verdenskrig. I 1945, mens The Masters var utsatt, vant han 18 turneringer, hvorav 11 på rad. Til sammen vant han i 1944 og 1945 hele 31 av 54 turneringer han deltok i. Nelson la opp etter 1946-sesongen, bare 34 år gammel. I hele hans karriere vant han 52 profesjonelle turneringer. Mesterskapet HP Byron Nelson Championship er oppkalt etter ham.

Byron Nelson døde i sitt hjem i Roanoke i Texas 26. september 2006.

## Referanser


## Eksterne lenker
* 
* Golf.no: «En golflegende er død»
Fred Funk

**Fred Funk** (født 14. juni 1956) er en amerikansk profesjonell golfspiller. Han graduerte fra Universitetet i Maryland i 1980 og ble profesjonell i 1981, men han arbeidet som golfinstruktør ved sitt tidligere universitet fra 1982 til 1988, og ble ikke medlem av PGA-touren før i 1989.

Funk tok flere seire på touren fra 1992, og uten å bli den helt store stjernen gjorde han det godt nok til å havne blant de 20 beste på karrierepengelisten. Han var med på det amerikanske laget i The Presidents Cup i 2003 og 2005, og Ryder Cup i 2004. I mars 2005 tok han sin største seier da han ble den eldste spilleren noensinne til å vinne The Players Championship.

I 2006 debuterte han på seniortouren til PGA, Champions Tour.  Der har han seks seire, derav tre major-turneringer, JELD-WEN Tradition i 2008 og 2010, og US Senior Open i 2009.

## Seire på PGA-touren
* 2007: Mayakoba Classic at Riviera Maya
* 2005: The Players Championship
* 2004: Southern Farm Bureau Classic
* 1998: Deposit Guaranty Golf Classic
* 1996: B.C. Open
* 1995: Ideon Classic at Pleasant Valley; Buick Challenge
* 1992: Shell Houston Open

## Eksterne lenker
* 
* 
*
Knockout

**Knockout** (**KO**) er et uttrykk som brukes i flere kampsporter, for eksempel boksing eller K-1. KO er et slag eller spark som medfører at motstanderen med umiddelbar virkning er ute av stand til å fortsette kampen.
## Teknisk knockout
En variant av KO er «teknisk knockout» (TKO). TKO vil som regel si at en av utøverne må trekke seg fra en kamp på grunn av skader eller hendelser som er tilført underveis og som enten lege, dommer eller utøverens trener anser som for farlige for helsen til at utøveren kan fortsette kampen.

## Se også
* Knockoutloven
Siri

**Siri** er et nordisk kvinnenavn. Det er en yngre form og en sammentrekning av det gamle norrøne navnet Sigrid. Navnet Siri har vært allment i bruk siden sent i middelalderen.

Betyningen er det samme som Sigrid, sammensatt av navnedelene «sig» og «rid», hvor første ledd er avledet av det norrøne ordet *sigr* = *seier*, mens siste ledd er avledet fra *frid* som kommer fra det norrønt *frídr* = *vakker*. Satt sammen betyr altså Sigrid og Siri «vakker seier».

Norsk navnedag for Siri er 12. juni. *Siri* skrevet baklengs blir et annet kvinnenavn: *[[Iris (navn)|Iris]]*.

## Utbredelse
*Sirij*, *Sirid* og *Syre* var svært vanlige kvinnenavn i Norge på 1500-tallet. Det er 19 personer med navnene nevnt i Norske Lensrekneskapsbøker 1548-1567.
*Siri* var et vanlig navn i Norge på 1700-tallet og begynnelsen av 1800-tallet og igjen i 1970- og 1980-årene.

|}

## Kjente personer ved navn Siri
Personene i listen er ordnet kronologisk etter fødselsår
* Siri von Essen (1850&ndash;1912), finlandssvensk skuespillerinne og adelskvinne, gift med dramatikeren August Strindberg
* Siri Rom (1918&ndash;2002), norsk skuespiller
* Siri Jensen (f. 1948, tidligere Siri Ustvedt), norsk politiker og partileder AKP 1988&ndash;1992
* Siri Meyer (f. 1952), norsk professor i kunsthistorie
* Siri Hustvedt (f. 1955), amerikansk forfatter, gift med Paul Auster
* Siri Bjerke (1958&ndash;2012), norsk miljøvernminister 2000&ndash;2001
* Siri Dokken (f. 1966), norsk tegner
* Siri Broch Johansen (f. 1967), samisk forfatter, sanger og tekstforfatter
* Siri Engesæth (f. 1969), norsk politiker
* Siri M. Kalvig (f. 1970), norsk meteorolog
* Siri Lill Mannes (f. 1970), norsk nyhetsanker
* Siri Hayes (f. 1977), australsk fotograf
* Siri Leira (f. 1985), norsk maler og fotograf
* Siri Nilsen (f. 1985), norsk sanger
* Siri Vølstad Jensen (f. 1995), norsk sanger

## Annen bruk av navnet
*Siri* er et vanlig navn på kyr og geiter i Norge. *Siri* var også blant de hundre mest brukte kattenavnene i Norge i 2014.

## Referanser


## Eksterne lenker
*
Pigalle

:*Se også [[Pigalle (nattklubb)]] i Oslo*

**Pigalle** er et område i Paris, omkring *[[Place Pigalle]]*, i 9. og 18. arrondissement. Området ligger ved foten av Montmartre, og besøkes av mange turister. Kvarteret har fått navn etter billedhuggeren Jean-Baptiste Pigalle (1714–1785).

## Referanser
Seinen

**Seinen** (***La Seine***) er en elv i det nordlige Frankrike. Elvas kilder ligger i Saint-Germain-Source-Seine på Plateau de Langres i departementet Côte-d'Or. Herfra renner den i nordvestlig retning gjennom byene Troyes, Paris og Rouen ut i Den engelske kanal ved Le Havre. Totalt er elven 775 km lang. Seines bredder i Paris ble i 1991 utpekt som et verdensarvområde. 

I sitt nedre løp gjennom Île-de-France har elva lite fall, og går i flere store meandersvinger. Tidevannet i Kanalen går godt over hundre kilometer oppover elva, like til Poses. Pont de Normandie ligger like innenfor utløpet. Seine er seilbar til Nogent-sur-Seine ovenfor Paris, og både Paris og Rouen er blant de største havnebyene i Frankrike. Andre viktige havner langs elva er Limay og Montereau. Ved Seines kilde er det anlagt en kunstig grotte som prydes av en statue av en nymfe.

Elven gikk over sine bredder og forårsaket flom i 1924, 1955, 1982, 1999, 2000, 2016 og 2018. For å regulere vannføringen i elva ble det på 1960-tallet anlagt en dam ved Forêt d'Orient utafor Troyes.

Mye industri ligger langs Seine, særlig bilindustri (Poissy, Flins, Cléon, Sandouville), petrokjemisk industri (Port-Jérôme, Gonfreville l'Orcher, Notre-Dame-de-Gravenchon, Petit-Couronne), varmekraftverk (Porcheville, Saint-Ouen) og kjernekraftverk (Nogent-sur-Seine).

Under Sommer-OL 1900 ble øvelsene i roing, svømming og vannpolo arrangert på Seine. 24 år senere, under Sommer-OL 1924, ble roing igjen arrangert her, og under Sommer-OL 2024 vil elven være en sentral del under åpningsseremonien.

## Sideelver
De største sideelvene – regnet fra kilden og nedover, er:
* Aube – 249 km
* Yonne – 292 km
* Loing – 143 km
* Essonne – 101 km
* Marne – 514 km
* Oise – 341 km
* Epte – 112 km
* Andelle – 57 km
* Eure – 228 km
* Risle – 144 km. 

## Se også
* L'Inconnue de la Seine

## Bilder

Bassin Seine.png|Seines nedbørfelt og viktigste sideelver
Source de la Seine.jpg|Seines kilde
Chatillon-sur-Seine Bourgogne.jpg|Seine i Châtillon-sur-Seine
2007 Paris Seine.jpg|Elva i Paris
Panorama (2)b.jpg|Seine i Rouen


## Referanser


## Eksterne lenker
*
Windows CE

**Microsoft Windows CE (**nå offisielt** Windows Embedded Compact****)** er et operativsystem fra Microsoft til bruk for innebygd operativsystem («embedded systems») og minimalistiske maskiner / mobile enheter. Windows CE er et helt eget operativsystem og kjerne, istedenfor en trimmet ned versjon av Windows tilpasset PCer. Det må ikke forveksles med Windows XP Embedded som er NT-basert. Microsoft lisenser Windows CE til originaldelsprodusenter og enhet-produsentene. Disse kan endre og lage sine egne brukergrensesnitt og erfaringer, mens Windows CE gir tekniske grunnlaget for å gjøre det.

Windows CE er støttet på Intel x86 og prosessorer kompatible til denne, samt MIPS, ARM, og Hitachi SuperH prosessorer.

## Funksjoner
Windows CE er optimalisert for maskinvare med lite minne (RAM) og kan derfor kjøre med så lite som en megabyte minne. De maskinene som kjører Windows CE kan bli konfigurert til et lukket system, som ikke tillater utvidelser fra brukeren, f.eks. ved at operativsystemet lagres i ROM.

Microsoft har brukt Windows CE i Windows Phone og har tidligere bruk det i Windows Mobile.

En distinkt forskjell fra Microsoft sine andre Windows operativsystemer er at store deler av Windows CE gis ut som Kildekode, slik at enhetprodusenter kan justere operativsystemet til å fungere bedre med produktet sitt.

## Historie
Windows CE ble annonsert ved Comdex i 1996 og ble demonstrert av Bill Gates og John McGill. De fortalte at maskinvaren må oppfylle følgene krav for å bruke Windows CE:
* SH3, MIPS 3000 eller MIPS 4000 prosessor
* Minimum 4 MB ROM
* Minimum 2 MB RAM med reserve batteri, f.eks. CR2023 litium batteri
* Strøm fra to AA batterier
* Et QWERTY tastatur med Ctrl, Alt og Shift taster
* 480x240 LCD-skjerm
Skjermer til maskinvare på den tiden som brukte Windows CE hadde for det meste 480x240 som oppløsning, med få unntak som hadde 640x240. Det betydde at et vindu tok opp hele skjermen. Windows CE 1.0 hadde ikke en Startmeny som Windows 95 hadde heller, så navigering ble for det meste gjort ved å klikke eller dobbeltklikke på ikoner på skrivebordet.

Windows CE 2.0 ble godt mottatt. Microsoft hadde lært fra Windows CE 1.0 og la til en startmeny, identisk med den som var i Windows 95 og Windows NT 4.0. Støtte for fargeskjermer ble også lagt til, og dermed begynte produsenter å legge til fargeskjermer i sine produkter som brukte Windows CE. Windows CE 2.0 la også til støtte for flere prosessorer og flere prosessorarkitekturer.

## Referanser


## Eksterne lenker
*
Windows Mobile

**Windows Mobile** er et mobilt operativsystem som ble utviklet av Microsoft som for bruk på smarttelefoner og mobile enheter/PDAer, men som nå blir faset ut til spesialiserte markeder.

Den nåværende versjonen heter "Windows Mobile 6.5". Den er basert på Windows CE 5.2-kjernen, og har en rekke grunnleggende applikasjoner utviklet ved hjelp av Microsoft Windows API. Det er designet for å være noe lik PC-versjoner av Windows, og for å være logisk og estetisk. I tillegg er tredjeparts programvare utvikling tilgjengelig for Windows Mobile, og programvare kan kjøpes via *Windows Marketplace for Mobile*.

Siden den første versjonen *Pocket PC 2000* ble lansert har de fleste Windows Mobile-enheter blitt levert med en «stylus penn», som brukes til å skrive inn kommandoer ved å peke på den på skjermen. Microsoft annonsert en helt ny plattform, Windows Phone, på Mobile World Congress i Barcelona den 15. februar 2010. Telefoner som kjører Windows Mobile 6.x vil ikke bli oppgradert til versjon 7.

Windows Mobile andel av Smartphone markedet har falt fra år til år, og minsket med 20 % i 3. kvartal 2009. Det er pr september 2010 det femte mest populære smartphone operativsystemet, med en 6,8 % andel for smarttelefoner på verdensbasis (etter Symbian, BlackBerry OS, Android og iOS). Microsoft faser nå ut Windows Mobile til kun å gjelde spesialiserte markeder, slik som såkalte «rugged devices» (brukt i logistikk, som i varehus, på trucker og/eller trailere), og fokuserer heller på sin nye mobile plattform: Windows Phone.
 
## Utgaver
*Pocket PC 2000
*Pocket PC 2002
*Windows Mobile 2003
*Windows Mobile 2003 Second Edition
*Windows Mobile 5.0
*Windows Mobile 6.0
*Windows Mobile 6.5
*Windows Mobile 6.5.1
*Windows Mobile 6.5.3
*Windows Mobile 6.5.5

## Referanser


## Eksterne lenker
*
Austrian Airlines

**Austrian Airlines** (eller **Österreichische Luftverkehrs**) er det internasjonale flyselskapet i Østerrike og ble grunnlagt i 1958. Siden 2003 har Austrian Airlines operert som **Austrian**.  Flyselskapet har den internasjonale lufthavnen i Wien, Wien internasjonale lufthavn, som base. Austrian Airlines ble kjøpt av Lufthansa 31. august 2009 og er nå en del av Lufthansa-gruppen.

Austrian Airlines opererer også flygninger i Norge, med ruter fra Oslo lufthavn, Gardermoen til Wien. Flyvningen opereres av Austrian Arrows.

## Historie
Austrian Airlines ble grunnlagt i 1957. I de første årene drev selskapet md innenriks- og europaruter, men utvidet driften på slutten av 60-tallet, da de åpnet en rute til New York i samarbeid med belgiske Sabena. Selskapet ble med i den globale flyalliansen Star Alliance i 2000. I de senere år har selskapet hatt økonomiske problemer, noe som førte til at Lufthansa kjøpte opp selskapet, og opererer nå som eier.

## Flåte
Austrian Airlines' flåte består av (mars 2007):

## Referanser


## Eksterne lenker
* 
* Austrian Airlines Passenger Opinions
* Austrian Airlines Group
* Austrian Airlines Cargo
Angelic de Grimoard

** Angelic de Grimoard** (født ca. 1320, død 13. eller 16. april 1388) var en av Den katolske kirkes kardinaler. Han var biskop av Avignon i Frankrike og tilhørte augustinerkorherrene.

Han ble kreert til kardinal 18. september 1366 av sin bror pave Urban V.

## Episkopalgenealogi
Hans episkopalgenealogi var:
* Kardinal Andouin Aubert (?-1363) *bispeviet 1349? 
* Pave Urban V (1310-1370) *1362
* Kardinal *Angelic de Grimoard* (1320-1388) *1363

## Referanser


## Eksterne lenker
* The Cardinals of the Holy Roman Church
Guillaume de la Sudrie

** Guillaume de la Sudrie** (død 18. april 1373) var en av den katolske kirkes kardinaler.  Han var biskop av Marseille i Frankrike.

Han ble kreert til kardinal 18. september 1366 av pave Urban V.

## Eksterne lenker
* Biografi på The Cardinals of the Holy Roman Church
Philippe de Cabassole

**Philippe de Cabassole** (født 1305, død 27. august 1372) var en av Den katolske kirkes kardinaler.  Han var patriark av Jerusalem.

Han ble kreert til kardinal 22. september 1368 av pave Urban V.

## Referanser


## Eksterne lenker
*  Biografi på The Cardinals of the Holy Roman Church
Bernard de Bosquet

**Bernard de Bosquet** (død 19. april 1371) var en av Den katolske kirkes kardinaler.  Han var erkebiskop av Napoli i Italia.

Han ble kreert til kardinal 22. september 1368 av pave Urban V.


File:Bernard du Bosquet – Decisiones Rotae Romanae, 1486 – BEIC 11787743.jpg|*Decisiones Rotae Romanae*, 1486


## Referanser


## Eksterne lenker
* The Cardinals of the Holy Roman Church
Musikk, dans og drama

**Musikk, dans og drama** (**MDD**) er et utdanningsprogram i videregående skole. Programmet er treårig (Vg1, Vg2 og Vg3). Programmet fører fram til generell studiekompetanse som trengs for å søke på høyskoler og universitet.
Utdanningsprogrammet er delt i de tre programområdene musikk, dans og drama. De fleste skoler vil gjerne spesialisere seg på et eller flere av programområdene. Opptakskrav og bruk av opptaksprøve varierer.

## Videregående skoler som tilbyr musikk, dans og drama i Norge

### Skoler som tidligere hadde musikk, dans og drama

*Bleiker videregående skole
*Kirkenes videregående skole
*Ringve videregående skole

## Referanser


## Eksterne lenker
*Informasjonsside om videregående opplæring
Pierre de Banac

**Pierre de Banac** (født ca. 1330, død 7. oktober 1369) var en av Den katolske kirkes kardinaler.  Han var biskop av Castres i Frankrike.

Han ble kreert til kardinal 22. september 1368 av pave Urban V.

## Eksterne lenker
* The Cardinals of the Holy Roman Church
Windows Server 2003

**Windows Server 2003** (kodenavn *Whistler Server*, også kjent som *Windows NT 5.2*) er etterfølgeren til Windows 2000 Server og ble lansert 24. april 2003. Windows Server 2003 tar stabiliteten til Windows 2000 Server og funksjonene til Windows XP og skaper et sterkt system.
Til å begynne med ble Windows Server 2003 kalt *Windows .NET Server 2003*. Men på grunn av forvirring rundt .NET-teknologien ble navnet byttet. En oppdatert utgave kalt R2 ble sluppet i slutten av 2005. Den ble distribuert som en tilleggs-cd og inneholdt mange valgfrie oppdateringer, blant dem SP1 og et Unix-miljø.

## Utgaver
Windows Server 2003 kommer flere versjoner rettet mot forskjellige bedrifter og formål.

*Standard – Rettet mot medium-store bedrifter, men også brukt i hjem.
*Small Business Server (SBS) – For små bedrifter
*Web – Hovedsakelig for bygging og drifting av websystemer
*Enterprise – Rettet mot store bedrifter
*Datacenter – Flaggskipet. Gir høy sikkerhet og stabilitet
*Storage Server – Rettet mot dedikert fil- og skriverdeling
Pierre d’Estaing

**Pierre d'Estaing** (født 1320, død 25. november 1377) var en av Den katolske kirkes kardinaler. Han var erkebiskop av Bourges. d'Estaing tilhørte Benediktinerne. Han ble kreert til kardinal 7. juni 1370 av pave Urban V.

## Eksterne lenker
* Biografi på The Cardinals of the Holy Roman Church
Bertrand Lagier

**Bertrand Lagier** (født ca. 1320, død 8. november 1392) var en av Den katolske kirkes kardinaler. Han var biskop av Glandèves i Frankrike. Lagier var fransiskaner.

Han ble kreert til kardinal 30. mai 1371 av pave Gregor XI, med Santa Cecilia som tittelkirke.

## Referanser


## Eksterne lenker
* Biografi på The Cardinals of the Holy Roman Church
Pedro Gómez de Barroso Albornoz

**Pedro Gómez de Barroso Albornoz** (født ca. 1322,  død 2. juni 1374) var en av Den katolske kirkes kardinaler. Han var erkebiskop av Sevilla i Spania.

Han ble kreert til kardinal 30. mai 1371 av pave Gregor XI.

## Referanser